b"\n_START_ARTICLE_\nFlysch\n_START_PARAGRAPH_\nUn flysch \xc3\xa9s una formaci\xc3\xb3 estratigr\xc3\xa0fica formada per roques sediment\xc3\xa0ries que es dipositen en f\xc3\xa0cies compostes per una alternan\xc3\xa7a de capes de roques dures \xe2\x80\x94calc\xc3\xa0ries o pissarres, entre d'altres\xe2\x80\x94 intercalades amb m\xc3\xa9s toves \xe2\x80\x94com el gres argil\xc3\xb3s\xe2\x80\x94. Aquesta disposici\xc3\xb3 en capes fines afavoreix l'erosi\xc3\xb3 diferencial, les capes toves s\xc3\xb3n desgastades amb major facilitat que les capes m\xc3\xa9s dures, cosa que fa que les capes dures quedin sense suport, ressaltin en el terreny i s'erosionin m\xc3\xa9s f\xc3\xa0cilment per\xc3\xb2, alhora, les roques dures protegeix a les toves. L'edat d'aquestes formacions va del Cretaci inferior a l\xe2\x80\x99Oligoc\xc3\xa8 i s\xc3\xb3n caracter\xc3\xadstiques d'una etapa anterior a l'orog\xc3\xa8nesi; quan l\xe2\x80\x99orog\xc3\xa8nia evoluciona es torna m\xc3\xa9s superficial i la molassa es va dipositant a la part m\xc3\xa9s externa de la formaci\xc3\xb3."